Dee Dee skrev alene eller sammen med de andre gruppemedlemmene de fleste av Ramones' repertoar, som for eksempel «53rd og 3rd» (en sang om mannlig prostitusjon på 53rd Street og tredje Avenue på Manhattan), «Glad to See You Go» (skrevet om sin daværende kjæreste, en stripper og rusmiddelbruker), «It's a Long Way Back to Germany», «Chinese Rock», opprinnelig spilt inn av Johnny Thunders & The Heartbreakers ettersom Johnny Ramone ikke var entusiastisk over at Ramones spilte sanger om illegale rusmidler og «Wart Hog» (en sang Dee Dee skrev mens han var innlagt for tørrlegging). Etter at han sluttet i Ramones, fortsatte Dee Dee å skrive sanger for gruppa og bidro generelt med minst tre låter til hver av gruppas album.